Diari Oficial de la Generalitat Valenciana


Sumari del DOGV 8860, del 20-07-2020 (2020/5777)

RESOLUCIÓ de 16 de juliol de 2020, del director general de Treball, Benestar i Seguretat Laboral per la qual es deixa sense efectes la de 30 de març per la qual es va acordar l'ampliació del termini per a resoldre i notificar els expedients temporals de regulació d'ocupació relacionats amb les mesures adoptades pel Covid-19 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5777


Data del document
:   16-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * cura d'infermeria
    * malaltia infecciosa
    * legislació
    * salut pública
    * informació dels treballadors
    * epidèmia
    * ajuda econòmica
    * Dret del treball
    * manteniment de l'ocupació
    * política sanitària
    * cura de la salut
    * ajuda d'urgència
    * estat d'emergència

RESOLUCIÓ de 16 de juliol de 2020, del director general de Treball, Benestar i Seguretat Laboral per la qual es deixa sense efectes la de 30 de març per la qual es va acordar l'ampliació del termini per a resoldre i notificar els expedients temporals de regulació d'ocupació relacionats amb les mesures adoptades pel Covid-19 en la Comunitat Valenciana. [2020/5777]  
La Resolució de 30 de març de 2020, del director general de Treball, Benestar i Seguretat Laboral, va ampliar a 10 dies el termini màxim per a resoldre i notificar els expedients de regulació temporal d'ocupació relacionats amb la declaració de l'Estat d'Alarma pel Covid-19 que hagueren tingut entrada en l'Autoritat Laboral de la Comunitat Valenciana, sempre que el termini inicial per a resoldre no es trobara ja vençut en la data de publicació d'aquesta resolució.  
  
La citada Resolució es va dictar, amb caràcter excepcional i transitori, en produir-se una situació de desbordament en les Direccions Territorials d'Economia Sostenible, Sectors Productius, Comerç i Treball, a les quals correspon exercir les funcions d'autoritat laboral en la corresponent província, com a conseqüència del gran numere d'expedients de regulació temporal d'ocupació (ERTO) relacionats amb la declaració de l'Estat d'Alarma pel Covid-19 que no podien ser atesos en termini amb els mitjans disponibles, la qual cosa, a la vista del nombre considerable d'interessats que resultaven afectats, i davant la gran transcendència social i econòmica que tenia entre les empreses i treballadors de la Comunitat Valenciana, feia necessari adoptar aquesta decisió, tenint en compte que malgrat haver-se dut a terme l'habilitació de més mitjans personals i materials a l'Autoritat Laboral, això no era suficient per a atendre l'ingent nombre de sol·licituds formulades en el termini de 5 dies previst en el Reial Decret llei 8/2020, de 17 de març, de mesures urgents extraordinàries per a fer front a l'impacte econòmic i social del Covid-19.  
Desapareguda la situació que va originar la citada Resolució de 30 de març de 2020, després de l'aixecament de l'estat d'Alarma declarat pel Reial decret 463/2020, de 14 de març, i tenint en compte que, amb l'entrada en vigor del Reial Decret llei 24/2020, de 26 de juny, de mesures socials de reactivació de l'ocupació i protecció del treball autònom i de competitivitat del sector industrial, únicament es mantenen els expedients basats en l'article 22 del Reial Decret llei 8/2020, de 17 de març, que hagen sigut sol·licitats abans de l'entrada en vigor del Reial Decret llei 24/2020 i, com a màxim, fins al 30 de setembre de 2020, a més que la seua disposició addicional primera remet a l'article 47.3 de l'Estatut dels Treballadors en cas que una empresa veja impedit el desenvolupament de la seua activitat per l'adopció de noves restriccions o mesures de contenció com a conseqüència d'un eventual agreujament de la pandèmia provocada per la Covid-19, s'ha produït una consegüent reducció del nombre de sol·licituds d'aquesta mena d'expedients, per la qual cosa és procedent deixar sense efecte l'ampliació del termini màxim per a resoldre i notificar els expedients de regulació temporal d'ús de la citada Resolució de 30 de març de 2020.  
  
En conseqüència, de conformitat amb el que es disposa en l'article 25.1 del Reial decret 1483/2012, de 29 d'octubre, pel qual s'aprova el Reglament dels procediments d'acomiadament col·lectiu i de suspensió de contractes i reducció de la jornada, en relació amb l'art. 51.1.1a, de l'Estatut d'Autonomia de la Comunitat Valenciana; i els articles 20.1 i 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball; en relació amb el Decret 77/2005, de 22 de maig, del Consell pel qual es distribueixen territorialment les competències en matèria d'acomiadament col·lectiu, suspensió de contractes i reducció de jornada, i s'aproven els models de comunicació/sol·licitud, en l'àmbit de la Comunitat Valenciana, resolc:  
  
  
Primer  
Deixar sense efecte la Resolució de 30 de març de 2020, del director general de Treball, Benestar i Seguretat Laboral per la qual s'acorda l'ampliació del termini per a resoldre i notificar els Expedients Temporals de Regulació d'Ocupació relacionats amb les mesures adoptades per la Covid-19 en la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana per a general coneixement de tots els interessats.  
  
Tercer  
La present resolució produirà efectes des de la data de la seua publicació en el Diari Oficial de la Generalitat Valenciana.  
  
València, 16 de juliol de 2020.- El director general de Treball, Benestar i Seguretat Laboral: Gustavo José Gardey Cardona.